May-Britt Moserová

May-Britt Moserová (* 4. január 1963, Fosnavåg, Nórsko) je nórska neurovedkyňa a psychologička, zakladajúca riaditeľka Kavliho inštitútu pre systémovú neurovedu a Centra pre biológiu pamäte na Nórskej univerzite vedy a technológie (NTNU) v  Trondheime.NTNU official website; accessed 7 October 2014. 

Spolu s manželom Edvardom Moserom sa stala priekopníčkou vo výskume mozgových mechanizmov zodpovedných za určovanie polohy a orientáciu v priestore. V roku 1996 boli obaja na NTNU menovaní docentmi v odboroch psychológia a neuroveda, menej ako jeden rok od obhájenia dizertačnej práce a zisku titulu Ph.D. 

Roku 2014 manželia Moserovci dostali Nobelovu cenu za fyziológiu alebo medicínu za objav mriežkových neurónov (grid cells). Rozdelili si tak polovičný podiel, keď druhá polovica pripadla americkému neurovedcovi Johnovi O’Keefe. Všetci laureáti významne prispeli k pochopeniu systémov, ktoré sú v mozgu zodpovedné za určovanie polohy.May-Britt Moser profile , Academia-Net.org; accessed 7 October 2014.

 Vzdelanie a kariéra 
V roku 1990 absolvovala psychológiu na univerzite v Osle. Na rovnakej vysokej škole pokračovala v postgraduálnom štúdiu neurofyziológie, ktoré zakončila roku 1995 obhajobou práce Štrukturálne korelácie priestorového učenia v hipokampe dospelých potkanov (Ph.D.),Moser, M-B. (1995). Structural correlates of spatial learning in the hippocampus of adult rats. Thesis for the degree of Ph.D, University of Oslo (Defended, 9 December 1995) pod dohľadom školiteľa profesora Pera Andersena. V rokoch 1994 – 1996 bola na postdoktorndskom štúdiu u Richarda Morrisa v Centre neurovied edinburgskej univerzity. Následne sa stala hosťujúcou postdoktorandskou asistentkou v laboratóriu Johna O’Keefe na londýnskej University College.

V roku 1996 sa vrátila do Nórska, kde ju na Nórskej univerzite vedy a technológie (NTNU) v Trondheime vymenovali docentkou pre odbor biologická psychológia. Roku 2000 sa stala riadnou profesorkou neurovied na tej istej univerzite. V roku 2002 bola zakladajúcou spolumajiteľkou Centra pre biológiu pamäte pri NTNU a o päť rokov neskôr vznikol Kavliho inštitút pre systémovú neurovedu. Vedeckým cieľom Kavliho inštitútu je príspevok k porozumeniu neuronálnych okruhov a systémov. Tím sa zameriava na priestorovú reprezentáciu a pamäť.Kavli Institute for Systems Neuroscience website ; accessed 7 October 2014. V roku 2014 spolu s manželom Edvardom Moserom dostala Nobelovu cenu za fyziológiu alebo medicínu, keď objavili mriežkové neuróny (angl. grid cells) v mozgu zodpovedné za určovanie polohy, a majúce vzťah k orientácii v priestore. Rozdelili si tak polovičný podiel, keď druhá polovica pripadla americkému neurovedcovi Johnovi O’Keefe.May-Britt Moser profile: The 2014 Nobel Prize in Physiology or Medicine, nobelprize.org; accessed 7 October 2014. 

Je členkou Kráľovskej nórskej spoločnosti vied a písomníctva, Nórskej akadémie vied a písomníctva a Nórskej akadémie technologických vied.

 Ocenenia 
Všetky ceny dostala spoločne s Edvardom Moserom. 
1999: Cena pre mladých vedcov, Kráľovská nórska spoločnosť vied a písomníctva
2005: W. Alden Spencer Award; 28. ročník, Columbia University
2006: Cena Betty a Davida Koetserových za výskum mozgu; 14. ročník, Curyšské univerzita 
2006: Prix "Liliane Bettencourt pour les Sciences du Vivant"; 10. ročník, 2006, Fondation Bettencourt, Paríž
2008: Fernströmprisen; Fernströmova nadácie, 30. ročník, lundských univerzita
2011: Prix Louis-Jeantet de médecine, nadácia Louisa Jeanteta, ŠvajčiarskoProfessors Edvard and May-Britt MOSER. Winners of the 2011 Louis-Jeantet Prize for medicine  bei der Louis-Jeantet-Stiftung (jeantet.ch); abgerufen am 28. November 2013
2011: Anders Jahres medisinske pris  
2012: Perl-UNC Neuroscience Prize; 13. ročník13th Perl-UNC Neuroscience Prize Recipients  UNC Neuroscience Center. Retrieved 23 September 2013 
2013: Louisa Gross Horwitz Prize (s Johnom O’Keefe) Louisa Gross Horwitz Prize 2013
 2014 zahraničný člen United States National Academy of SciencesNational Academy of Sciences Members and Foreign Associates Elected. Pressemeldung der National Academy of Sciences (nasonline.org) vom 29. April 2014
2014: Karl Spencer Lashley Award Award Ceremonies Amphilsoc.org. Retrieved 21 March 2014
2014: Körber-Preis für die Europäische Wissenschaft; Köorberova nadácia, HamburgDen Körber-Preis für die Europäische Wissenschaft 2014 erhalten May-Britt und Edvard I. Moser bei der Körber-Stiftung (koerber-stiftung.de); abgerufen am 24. Mai 2014 
2014: Nobelova cena za fyziológiu alebo medicínu (s Johnom O’Keefe)

 Výber publikačnej činnosti 
Brun, VH, Otnæss, MK, Molden, S., Steffenach, H.-A., Witter, MP, Moser, M.-B., Moser, EI (2002). Place cells and place representation maintained by direct entorhinal-hippocampal circuitry. Science, 296, 2089-2284.
Fyhn, M., Molden, S., Witter, MP, Moser, EI and Moser, M.-B. (2004). Spatial representation in the entorhinal cortex. Science, 305, 1258-1264.
Leutgeb, S., Leutgeb, JK, Treves, A., Moser, M.-B. and Moser, E.I. (2004). Distinct ensemble codes in hippocampal areas CA3 and CA1. Science, 305, 1295-1298.
 Leutgeb, S., Leutgeb, JK, Barnes, CA, Moser, EI, McNaughton, BL, and Moser, M.-B (2005). Independent codes for spatial and Episodic memory in the hipokampu. Science, 309, 619-623.
Hafting, T., Fyhn, M., Molden, S., Moser, M.-B., and Moser, EI (2005). Microstructure of a spatial máp in the entorhinal cortex. Nature, 436, 801-806.

 Referencie 

 Iné projekty 

 Externé odkazy 
 May-Britt Moserová 

 Zdroj 

Kategória:Psychológovia
Kategória:Nórski nositelia Nobelovej ceny
Kategória:Nositelia Nobelovej ceny za fyziológiu alebo medicínu
Kategória:Nositeľky Nobelovej ceny